
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 533 

28 Απριλίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αποζημίωσης της Επιτροπής ελέγχου 
δικαιολογητικών συμμετοχής, αξιολόγησης προ¬ 
σφορών (τεχνικών και οικονομικών), εξέτασης εν¬ 
στάσεων - προσφυγών, κατάρτισης σχεδίου σύμ¬ 
βασης και λοιπών θεμάτων του διαγωνισμού της 
υπ’ αριθ. 4/2005 διακήρυξης του Αρχηγείου Ελ¬ 


ληνικής Αστυνομίας. 1 

Μέτρα για την πρόληψη και καταστολή της «ΖΩΟ¬ 
ΚΛΟΠΗΣ» στην περιφέρεια της Αστυνομικής Δι¬ 
εύθυνσης Ρεθύμνης. 2 


Α ΠΟΦΑΣΕΙ Σ 

Αριθμ. 8030/36/78-νγ (1) 


Καθορισμός αποζημίωσης της Επιτροπής ελέγχου δικαι- 
ολογητικών συμμετοχής, αξιολόγησης προσφορών 
(τεχνικών και οικονομικών), εξέτασης ενστάσεων - 
προσφυγών, κατάρτισης σχεδίου σύμβασης και λοι¬ 
πών θεμάτων του διαγωνισμού της υπ’ αριθ. 4/2005 
διακήρυξης του Αρχηγείου Ελληνικής Αστυνομίας. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

1/Εχοντας υπόψη: 

α. Τις διατάξεις του άρθρου 40 του ν. 849/1978 (Α'- 
232), όπως αυτό συμπληρώθηκε με το άρθρο 8 του ν. 
2129/1993 (Α'-57). 

β. Τ ις διατάξεις του ν. 1481/1984 «Οργανισμός Υπουρ¬ 
γείου Δημόσιας Τάξης» (Α' 152). 

γ. Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

δ. Τις διατάξεις του ν. 1599/1986 «Σχέσεις κράτους 
- πολίτη» (Α'- 75). 

ε. Τ ις διατάξεις του άρθρου 22 παρ. 3 του ν. 2362/1995 
«περί Δημοσίου Λογιστικού Ελέγχου των Δαπανών του 
Κράτους και άλλες διατάξεις»(Α'-247). 

ζ. Τις διατάξεις των άρθρων 14 και 15 του ν. 2703/1999 
(Α' 72). 

η. Τ ις διατάξεις του άρθρου 18 του ν. 2800/2000 «Ανα¬ 
διάρθρωση Υπηρεσιών Υπουργείου Δημόσιας Τάξης, 


σύσταση Αρχηγείου Ελληνικής Αστυνομίας και άλλες 
διατάξεις» (Α'-41). 

θ. Τις διατάξεις της παρ. 2 εδ. β και 6 του άρθρου 17 
του ν. 3205/2003 «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ και Ο.Τ.Α, Μονίμων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις» (Α' - 297). 

ι. Τις διατάξεις του π.δ. 394/1996 (Α'-266) «Κανονισμός 
Προμηθειών Δημοσίου». 

ια. Τις διατάξεις του π.δ. 370/1995 (Α'-199) «Προσαρ¬ 
μογή της Ελληνικής Νομοθεσίας περί προμηθειών του 
Δημοσίου προς το Κοινοτικό δίκαιο», όπως τροποποιή¬ 
θηκε με τις διατάξεις του π.δ. 105/2000 (Α'-ΙΟΟ) και του 
π.δ. 104/2004 (Α'-71). 

ιβ. Τις διατάξεις του π.δ. 14/2001 «Οργάνωση Υπηρε¬ 
σιών Ελληνικής Αστυνομίας» (Α' 12). 

2. Την υπ’ αριθμ. 8030/16/78-λζ από 12.12.2005 Απόφαση 
Γενικού Γραμματέα Υπουργείου Δημοσίας Τάξης «Σύ¬ 
σταση - συγκρότηση Επιτροπής ελέγχου δικαιολογη- 
τικών συμμετοχής, αξιολόγησης προσφορών (τεχνικών 
και οικονομικών), εξέτασης ενστάσεων - προσφυγών, 
κατάρτισης σχεδίου σύμβασης και λοιπών θεμάτων του 
διαγωνισμού της υπ’ αριθ. 4/2005 διακήρυξης του Αρ¬ 
χηγείου Ελληνικής Αστυνομίας» (Β'-1909). 

3. Την αναγκαιότητα συγκρότησης Επιτροπής ελέγχου 
δικαιολογητικών συμμετοχής, αξιολόγησης προσφορών 
του διαγωνισμού της υπ’ αριθμ. 4/2005 διακήρυξης, λόγω 
της σοβαρότητας και πολυπλοκότητας του αντικειμέ¬ 
νου και των ειδικών γνώσεων που απαιτούνται για την 
αξιολόγηση των προσφορών και την εν γένει υλοποίηση 
των διαδικασιών διενέργειας του διαγωνισμού. 

4. Το γεγονός ότι το συσταθέν συλλογικό όργανο: 

α.'Εχει στη σύνθεση του μέλη που η συμμετοχή τους 

επιβάλλεται από ειδικούς λόγους, όπως η εξειδίκευση 
και η εμπειρία του στο συγκεκριμένο αντικείμενο. 

β. Οφείλει να ολοκληρώσει το έργο του εντός προ¬ 
θεσμίας (6) μηνών. 

γ. Δύναται να λειτουργήσει και εκτός των χώρων του 
Αρχηγείου της Ελληνικής Αστυνομίας, καθώς και εκτός 
του κανονικού ωραρίου εργασίας των υπαλλήλων. 

5. Το γεγονός ότι από τις διατάξεις της παρούσας 
απόφασης προκαλούνται δαπάνες σε βάρος του Κρα¬ 
τικού Π/Υ εξόδων ύψους 5.200,00 Ευρώ περίπου για 
το τρέχον έτος,οι οποίες θα αντιμετωπιστούν, από τις 

πιστώσεις του ΚΑΕ 0515 του εκτελούμενου Π/Υ εξόδων 
Ε.Φ. 43-110 «ΕΛΛΗΝΙΚΗ ΑΣΤΥΝΟΜΙΑ», αποφασίζουμε: 

1. Καθορίζουμε αποζημίωση κατά συνεδρίαση, του 
Προέδρου των μελών και του γραμματέα της επιτρο¬ 
πής ελέγχου δικαιολογητικών συμμετοχής, αξιολόγησης 
προσφορών (τεχνικών και οικονομικών), εξέτασης ενστά¬ 
σεων - προσφυγών, κατάρτισης σχεδίου σύμβασης και 
λοιπών θεμάτων του διαγωνισμού της υπ’ αριθ. 4/2005 
διακήρυξης του Αρχηγείου Ελληνικής Αστυνομίας» ,ως 
ακολούθως: 

α. Πρόεδρος 42 Ευρώ. 

β. Μέλη 35,00 Ευρώ. 

γ. Γραμματέας 27,00 Ευρώ. 

2. Η καταβαλλόμενη αμοιβή δεν μπορεί να υπερβαίνει 
τις είκοσι (25) συνεδριάσεις. 

3. Δεν δικαιούνται αποζημίωση τα μέλη της Επιτρο¬ 
πής που είναι υπάλληλοι ή μισθωτοί του Δημοσίου, των 
Ν.Π.Δ.Δ. και των Ο.Τ.Α., εφόσον το συλλογικό όργανο 
συνεδριάζει στο χώρο των υπηρεσιών αυτών, εντός του 
κανονικού ωραρίου εργασίας τους ή σε χρόνο που κα¬ 
λύπτεται από υπερωριακή απασχόληση. 

4. Η συμμετοχή και η παροχή των υπηρεσιών από τα 
μέλη της επιτροπής καθώς και ο εκτός του ωραρίου 
εργασίας των Δημοσίων Υπηρεσιών χρόνος, θα βεβαι¬ 
ώνεται από τον Πρόεδρο αυτής. 

5. Η ως άνω κατά περίπτωση αποζημίωση, υπόκειται 
στους περιορισμούς των άρθρων 14 και 15 του ν. 2703/ 
1999 (Α-72). 

6. Η ισχύς της παρούσας απόφασης, αρχίζει από την 
13.12.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Απριλίου 2006 

Ο ΥΠΟΥΡΓΟΣ 

ΒΥΡΩΝ ΠΟΛΥΔΩΡΑΣ 
-♦- 

Αριθμ. 1056/1/7-κα (2) 

Μέτρα για την πρόληψη και καταστολή της «ΖΩΟΚΛΟ¬ 
ΠΗΣ» στην περιφέρεια της Αστυνομικής Διεύθυνσης 
Ρεθύμνης (Αστυνομική Διάταξη υπ’ αριθμ. 1/2006). 

(ΑΣΤΥΝΟΜΙΚΗ ΔΙΑΤΑΞΗ ΥΠ’ ΑΡΙΘ. 1) 

Ο ΔΙΕΥΘΥΝΤΗΣ ΤΗΣ ΑΣΤΥΝΟΜΙΚΗΣ 
ΔΙΕΥΘΥΝΣΗΣ ΡΕΘΥΜΝΗΣ 

Έχοντας υπόψη : 

1. Τις διατάξεις του άρθρου 12 παράγραφος 3 και 4 του 
ν. 1481/1984 (Α'-152) «Οργανισμός Υπουργείου Δημόσιας 
Τάξης», όπως συμπληρώθηκε η παράγραφος 3 με το 
άρθρο 1, παράγραφος 4 του ν. 1590/1986 (Α'-49) και το 
άρθρο 36 του ν. 2168/1993 (Α'-147). 

2. Τις διατάξεις του άρθρου 10 του ν. 1300/1982 (Α-129) 
«Μέτρα για την πρόληψη και καταστολή της ζωοκλοπής 
και ζωοκτονίας». 

3. Τις διατάξεις του άρθρου 90 του Κώδικα που κυρώ¬ 
θηκε με το άρθρο μόνο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
Όργανα» (Α'98). 

4. Τις διατάξεις του άρθρου 15 του β.δ. της 19.12.1955/ 
14.1.1956 (Α'-20) «Περί εκτελέσεως των διοικητικών δια¬ 
τάξεων του ν.δ. 3030/1954». 

5. Τις διατάξεις του άρθρου 33 του π.δ. 161/1988 (Α'-74) 


«Αναδιάρθρωση, σύσταση, οργάνωση και λειτουργία Πε¬ 
ριφερειακών Υπηρεσιών της ΕΛΛΗΝΙΚΗΣ ΑΣΤΥΝΟΜΙΑΣ 
και άλλες διατάξεις» όπως ισχύει. 

6. Το γεγονός ότι από τις διατάξεις της παρούσας, 
δεν προκαλείται δαπάνη, σε βάρος του κρατικού προ¬ 
ϋπολογισμού, αποφασίζουμε : 

Αρθρο 1 

«Δήλωση - Μεταβίβαση μεγάλων ζώων και χοίρων». 

1. Οι ιδιοκτήτες μεγάλων ζώων (ίππων, ημιόνων, όνων, 
βοοειδών και χοίρων) υποχρεούνται να δηλώνουν αυτά, 
με Υπεύθυνη Δήλωση του ν. 1599/1986, στη Δημοτική ή 
Κοινοτική Αρχή του τόπου που ευρίσκεται η εκμετάλ¬ 
λευσή τους. 

Στην παραπάνω δήλωση, αναγράφονται: 
α) Ο αριθμός των ζώων, 
β) Το είδος των ζώων, 
γ) Το γένος των ζώων, 
δ) Η ηλικία των ζώων. 

ε) Η ακριβής τοποθεσία της εκμετάλλευσης. 

Στη δήλωση αυτή, επισυνάπτονται ως δικαιολογητικά 
νομιμότητας των κατεχομένων ζώων και οι σχετικές 
άδειες ίδρυσης και λειτουργίας της εγκατάστασης 
αυτών, όπου προβλέπεται σύμφωνα με τις ισχύουσες 
κάθε φορά διατάξεις καθώς επίσης και κάθε άλλη άδεια 
αρμόδιας Αρχής ή συμβόλαιο κυριότητας της έκτασης 
βοσκής των ζώων εφ’όσον ο κάτοχος αυτών είναι ο 
ίδιος, ιδιοκτήτης της έκτασης ή σε αντίθετη περίπτω¬ 
ση, συμφωνητικό μίσθωσης θεωρημένο σύμφωνα με 
τα ισχύοντα. 

Η Δημοτική ή Κοινοτική Αρχή, τηρεί τη δήλωση στο 
αρχείο της και παραδίδει θεωρημένο αντίγραφο αυτής, 
στον δηλούντα. 

Τα νεογέννητα ζώα, δηλώνονται με τον ίδιο τρόπο, 
μέσα σε ένα (1) μήνα, από τη γέννησή τους. 

2. Όσοι προτίθενται να προβούν στην πώληση ή στην 
με οποιονδήποτε άλλο τρόπο μεταβίβαση της κυριό¬ 
τητας των αναφερομένων στην προηγούμενη παρά¬ 
γραφο, ζώων, προσκομίζουν στην επιτόπια Δημοτική 
ή Κοινοτική Αρχή, αντίγραφο της παραπάνω δήλωσης 
και εφοδιάζονται με πιστοποιητικό κατοχής, στο οποίο 
αναγράφονται: 

α) Ο αριθμός των προς μεταβίβαση, ζώων, 
β) Το είδος των ζώων, 
γ) Το γένος των ζώων, 
δ) Η ηλικία των ζώων. 

ε) Τα στοιχεία ταυτότητας, η διεύθυνση κατοικίας και 
ο τόπος εκμετάλλευσης του προσώπου, στο οποίο τα 
ζώα μεταβιβάζονται. 

3. Σε περίπτωση επαναμεταβίβασης των ζώων, το 
παραπάνω πιστοποιητικό παραλαμβάνεται από το νέο 
ιδιοκτήτη, αφού προηγουμένως συνταχθεί σ’ αυτό, σχε¬ 
τική πράξη μεταβίβασης και εφόσον δεν έχει παρέλθει 
διάστημα ενός (1) μηνός από την προηγούμενη μετα¬ 
βίβαση. Στη σχετική πράξη, θεωρείται το γνήσιο της 
υπογραφής των συμβαλλομένων από τη Δημοτική ή 
Κοινοτική Αρχή. 

Αρθρο 2 

«Δήλωση αιγοπροβάτων». 

1. Οι κτηνοτρόφοι και κάθε ιδιοκτήτης αιγοπροβάτων 
άνω των δέκα (10) κατ’ είδος, υποχρεούνται όπως, εντός 
του μηνός Μάΐου κάθε έτους, υποβάλλουν αυτοπροσώ¬ 
πως, στην Δημοτική ή Κοινοτική Αρχή του τόπου της 

εκμετάλλευσής τους, κτηνοτροφική δήλωση σε δύο (2) 
αντίτυπα και δύο (2) φωτογραφίες τους, μαζί με τα ακό¬ 
λουθα έγγραφα - στοιχεία, βεβαιωτικά της κυριότητας 
- κατοχής των ζώων και της σχέσης των ιδίων με τον 
τόπο της εκμετάλλευσης και βοσκής: 

α) Υπεύθυνη Δήλωση του ν. 1599/1986, στην οποία 
αναγράφεται ο ακριβής αριθμός των κατεχομένων ζώων, 
το είδος, το γένος και τα στοιχεία ταυτότητας αυτών 
(σήμανσης με ενώτια), ο ακριβής αριθμός αποθέματος 
των ενωτίων που κατέχουν ύστερα από έγκριση της 
Κτηνιατρικής Υπηρεσίας, σύμφωνα με τις διατάξεις των 
άρθρων 5, 6, 7 και 8 της υπ’ αριθμ. 263493/27.7.2004 
Κοινής Υπουργικής Απόφασης Υπουργών Γεωργίας και 
Οικονομικών, καθώς και ο ακριβής τόπος χειμερινής και 
θερινής βοσκής σύμφωνα με τις διατάξεις των άρθρων 
67 και 69 του ν.δ. 3030/1954 όπως ισχύει κάθε φορά. Τα 
προαναφερθέντα στοιχεία, μεταφέρονται και αναγρά¬ 
φονται στην Κτηνοτροφική Δήλωση. 

β) Τα δικαιολογητικά της παραγράφου 1 του άρθρου 
8 της παρούσας. 

γ) Ακριβές φωτοαντίγραφο του καταλόγου εκμετάλ¬ 
λευσης αιγοπροβάτων και 

δ) Ακριβές φωτοαντίγραφο του μητρώου εκμετάλ¬ 
λευσης αιγοπροβάτων (άρθρα 5 και 8 αντίστοιχα της 
προαναφερθείσας Κοινής Υπουργικής Απόφασης). 

2. Ακριβή αντίγραφα των παραπάνω δηλώσεων (κτη- 
νοτροφικών και του ν. 1599/1986) και των προαναφερ- 
θέντων δικαιολογητικών αποστέλλονται από το Δήμο ή 
την Κοινότητα στην Αστυνομική Αρχή, επιπέδου Τμήμα¬ 
τος ή Υποδιεύθυνσης, για ενημέρωση και χρήση, κατά 
τη διενέργεια πάσης φύσεως ελέγχων των κατόχων 
των ζώων, καθώς επίσης στις Διευθύνσεις Γ εωργίας και 
Κτηνιατρικής της οικείας Νομαρχιακής Αυτοδιοίκησης, 
για τις δικές τους τυχόν ενέργειες και την εξυπηρέτηση 
των κτηνοτροφών, κατ’ εφαρμογή συναφών ή άλλων 
κανόνων Δικαίου. 

3. Οι κτηνοτρόφοι και κάθε ιδιοκτήτης αιγοπροβάτων, 
υποχρεούνται να δηλώνουν αυτοπροσώπως τα νεογέν¬ 
νητα αμνοερίφια, εντός μηνάς από τη γέννησή τους, 
στο Δήμο ή την Κοινότητα που ευρίσκεται η εκμετάλ¬ 
λευσή τους, με υπεύθυνη δήλωση του Ν. 1599/86 και 
ακριβές φωτοαντίγραφο του μητρώου εκμετάλλευσης 
αιγοπροβάτων. Ακριβές αντίγραφο της παραπάνω δή¬ 
λωσης και του μητρώου, αποστέλλονται από το Δήμο 
ή την Κοινότητα στην Αστυνομική Αρχή και τις λοιπές 
Υπηρεσίες, της προηγούμενης παραγράφου, για τους 
αναφερόμενους σ’ αυτήν, λόγους. 

Άρθρο 3 

«Σήμανση - ταυτότητα αιγοπροβάτων». 

1. Υποχρέωση σήμανσης των ζώων τους, έχουν όλοι οι 
κτηνοτρόφοι και κάθε ιδιοκτήτης, σύμφωνα με τις διατά¬ 
ξεις των άρθρων 6 και 7 της υπ’ αριθμ. 263493/27.7.2004 
Κοινής Απόφασης των Υπουργών Γεωργίας και Οικο¬ 
νομίας και Οικονομικών και συγκεκριμένα ως ακολού¬ 
θως: 

Α' ΣΗΜΑΝΣΗ ΤΩΝ ΖΩΩΝ 

1) Η σήμανση των αιγοπροβάτων γίνεται αποκλειστικά 
με ενώτια κίτρινου χρώματος (ΒΑΙ_). 

2) Σε κάθε ζώο, με εξαίρεση τα προβλεπόμενα στο 
εδάφιο ΙΔ,της παραπάνω απόφασης τοποθετείται ένα 
ενώτιο στο κάθε αυτί, σύμφωνα με τα εδάφια του άρ¬ 
θρου -6- της ιδίας απόφασης. Στο ενώτιο, αναγράφεται 


υποχρεωτικά ο κωδικός αριθμός της αρχικής εκμετάλ¬ 
λευσης όπου γεννήθηκε το ζώο ή εισήχθη για πρώτη 
φορά στην Ελλάδα. 

3) Η σήμανση που εφαρμόζεται στα αιγοπρόβατα γί¬ 
νεται εφεξής με δύο (2) τύπους ενωτίων (Ενώτια Τύπου 

1 και Ενώτια Τύπου 2). Το σχήμα, οι αναγραφόμενες 
πληροφορίες και οι προδιαγραφές κατασκευής των 
ενωτίων καθορίζονται στα Παραρτήματα αρ. 1 και αρ. 

2 της προαναφερθείσας απόφασης. 

4) Κατά την τοποθέτηση των ενωτίων, λαμβάνονται 
όλα τα ενδεικνυόμενα μέτρα ώστε να μην προκαλούνται 
τραυματισμοί και μολύνσεις στα ζώα. 

5) Το παλαιού τύπου ενώτιο παραμένει στο ένα αυτί 
του ζώου και προστίθεται στο άλλο αυτί ένα νέου τύπου 
ενώτιο. Ο αριθμός του παλαιού τύπου ενωτίου συσχετί¬ 
ζεται με τον αριθμό του νέου τύπου ενωτίου του ζώου 
και καταχωρείται στο μητρώο εκμετάλλευσης. 

6) Τα νέου τύπου ενώτια τοποθετούνται στα ζώα που 
θα γεννηθούν στο εξής και στα ζώα που δεν έχουν σή¬ 
μανση ή έχουν απολέσει την παλαιού τύπου σήμανση. 
Νέου τύπου σήμανση γίνεται επίσης και στα ζώα που 
αποστέλλονται στην Ελλάδα από χώρες της Ε.Ένωσης 
και έχουν απολέσει το ενώτιο ή εισάγονται από τρίτες 
χώρες σύμφωνα με τα οριζόμενα στα εδάφια ΙΑ και ΙΒ 
του άρθρου -6- της ίδιας ως άνω απόφασης. 

7) Σε όλα τα αιγοπρόβατα ηλικίας έξι (6) μηνών που 
έχουν γεννηθεί μέσα σε μία εκμετάλλευση και παραμέ¬ 
νουν σε αυτή, τοποθετούνται δύο ενώτια Τύπου 1. 

8) Σήμανση επίσης με δύο ενώτια τύπου 1 γίνεται και 
στα ζώα ηλικίας μικρότερης των 6 μηνών όταν: 

(1-α) Πρόκειται να εγκαταλείψουν την αρχική τους 
εκμετάλλευση για να πωληθούν σε άλλη εκμετάλλευση 
με σκοπό την πάχυνση ή την αναπαραγωγή. 

(1-β) Είναι ζώα από τα οποία πρόκειται γα ληφθούν 
δείγμα τα αίματος και χρειάζεται να είναι γνωστός ο 
ατομικός τους αριθμός. 

(Ι.γ) Η εκμετάλλευση είναι υπό καθεστώς υγειονομικής 
επιτήρησης και πρέπει άμεσα να σημανθούν όλα τα ζώα, 
με στόχο την καταπολέμηση μιας επιζωοτίας. 

9) Τα ζώα που αγοράζονται από άλλη εκμετάλλευ¬ 
ση φέρουν οπωσδήποτε δύο ενώτια Τύπου 1 τα οποία 
προσδιορίζουν την αρχική εκμετάλλευση στην οποία 
γεννήθηκαν. 

10) Στα ζώα που εισάγονται από Τρίτες χώρες το¬ 
ποθετούνται ενώτια στην εκμετάλλευση προορισμού 
σύμφωνα με την παραπάνω απόφαση, εντός μεγίστης 
προθεσμίας 14 ημερών από την ημερομηνία εισόδου 
στο Ελληνικό έδαφος. Απαγορεύεται η μετακίνηση ζώων 
από την πρώτη εκμετάλλευση προορισμού σε άλλη για 
διάστημα -30- ημερών, εκτός αν προορίζονται για συ¬ 
γκεκριμένο σφαγείο, οπότε μπορούν να μετακινηθούν 
με τη σήμανση της τρίτης χώρας. Η αρχική σήμανση της 
τρίτης χώρας καταχωρείται στο μητρώο εκμετάλλευσης 
μαζί με τον Ελληνικό αριθμό ενωτίου του ζώου. 

11) Τα ζώα που αποστέλλονται στην Ελλάδα από άλλες 
χώρες της Ευρωπαϊκής Ένωσης και προορίζονται να 
διατηρηθούν για πάχυνση ή αναπαραγωγή, διατηρούν 
την αρχική τους σήμανση. Μόνο σε περίπτωση που τα 
ενώτια πέσουν ή ξεθωριάσει η γραφή τους και είναι 
δυσανάγνωστη, τοποθετούνται στα ζώα δύο ελληνικά 
ενώτια τύπου 1. 

12) Τα ζώα που εισάγονται στην Ελλάδα από Τρίτες 
χώρες, που προορίζονται για σφαγή, που μεταφέρονται 

απευθείας από τον Σταθμό Υγειονομικού Κτηνιατρικού 
Ελέγχου στο σφαγείο και σφάζονται εντός -5- ημερών 
από την διενέργεια των ελέγχων κατά την είσοδο στο 
Ελληνικό έδαφος διατηρούν την αρχική σήμανση της 
τρίτης χώρας. 

13) Απαγορεύεται η αποκοπή των αρχικών ενωτίων 
ενός ζώου και η αντικατάστασή τους με ενώτια της νέας 
εκμετάλλευσης στην οποία αυτό μετακινήθηκε. 

14) Τα αμνοερίφια που είναι μικρότερα των έξι (6) 
μηνών και πρόκειται να οδηγηθούν κατευθείαν από την 
αρχική τους εκμετάλλευση στο σφαγείο, σημαίνονται 
μόνο με ένα ενώτιο Τύπου 2 το οποίο τοποθετείται 
στο αριστερό αυτί του ζώου. Τα αμνοερίφια που είναι 
μικρότερα των έξι (6) μηνών των εκμεταλλεύσεων που 
βρίσκονται σε καθεστώς υγειονομικής επιτήρησης ση- 
μαίνονται υποχρεωτικά μετά ενώτια τύπου 1. 

Β' ΔΙΑΔΙΚΑΣΙΑ ΣΗΜΑΝΣΗΣ 

1) Ο κάτοχος των ζώων υποβάλλει αίτηση στην αρ¬ 
μόδια τοπική Κτηνιατρική αρχή της Νομαρχιακής Αυ¬ 
τοδιοίκησης, με την οποία ζητείται η έγκριση της πο¬ 
σότητας και των αριθμών των ενωτίων Τύπου 1 και 
Τύπου 2 που πρόκειται να αγοραστούν ώστε να υπάρχει 
στην εκμετάλλευση απόθεμα για ένα έτος και η οποία 
πρέπει να είναι ανάλογη του αριθμού των ζώων της 
εκμετάλλευσης. 

2) Η προμήθεια των νέου τύπου ενωτίων γίνεται με 
δαπάνη του κατόχου. 

3) Ο κάτοχος τοποθετεί με δική του ευθύνη τα ενώτια 
στα ζώα. 

4) Σε περίπτωση απώλειας ενωτίων, η αντικατάστασή 
τους γίνεται με ενώτια που αναγράφουν τις ίδιες πληρο¬ 
φορίες με τα απολεσθέντα, σύμφωνα με την διαδικασία 
που περιγράφεται στα εδάφια Α„ Β. και Γ. του άρθρου 
-7- της προαναφερθείσας απόφασης. 

5) Στην περίπτωση εφαρμογής της ηλεκτρονικής σή¬ 
μανσης κάθε μια από τις κατασκευάστριες ή προμη- 
θεύτριες εταιρείες με σχετική αίτησή της προς τη Δι¬ 
εύθυνση Κ.Α.Φ.Ε. του Υπουργείου Αγροτικής Ανάπτυξης 
και Τροφίμων ζητά τη χορήγηση έγκρισης των αριθμών 
των πομποδεκτών που δύναται να διακινήσει. Η Διεύ¬ 
θυνση Κ.Α.Φ.Ε. του Υπουργείου Αγροτικής Ανάπτυξης 
και Τροφίμων χορηγεί έγκριση για τους αριθμούς των 
πομποδεκτών τους οποίους αποκλειστικά η αιτούσα 
εταιρεία μπορεί να διακινεί 

6) Στην περίπτωση εφαρμογής της ηλεκτρονικής σή¬ 
μανσης ο κάτοχος των ζώων υποβάλλει αίτηση στην 
αρμόδια τοπική Κτηνιατρική αρχή της Ν.Α. με την οποία 
ζητά την έγκριση της ποσότητας και των αριθμών των 
πομποδεκτών που πρόκειται να αγοραστούν. 

7) Με την αγορά τόσο των ενωτίων όσο και των πο¬ 
μποδεκτών από τον κάτοχο η πωλήτρια εταιρεία υπο- 
χρεούται να ενημερώνει εγγράφως για την εκτέλεση 
της παραγγελίας την αρμοδία τοπική Κτηνιατρική-αρχή, 
που εξέδωσε την έγκριση σχετικά με την ποσότητα και 
τους αριθμούς ενωτίων και πομποδεκτών, στην περί¬ 
πτωση που αυτό της ζητηθεί. 

2. Τα ενώτια σήμανσης που προβλέπονται στις παρα¬ 
πάνω διατάξεις, τοποθετούνται με δαπάνη και μέριμνα 
του ιδιοκτήτη των ζώων, σύμφωνα με τις οδηγίες της 
οικείας Κτηνιατρικής Υπηρεσίας. 

3. Στα νεογέννητα, τα ενώτια τοποθετούνται το βρα¬ 
δύτερο μέσα σ’ ένα (1) μήνα από τη γέννησή τους και 
σύμφωνα με τα προαναφερθέντα. 


4. Ο κάτοχος των ζώων, υποχρεούται να δηλώνει με 
τη δήλωση του ν. 1599/1986 που προβλέπεται στο άρθρο 
2 της παρούσας (παράγραφος 1-α), τον ακριβή αριθμό 
αποθέματος ενωτίων που κατέχει για ένα έτος, ύστερα 
από τη σχετική έγκριση της Κτηνιατρικής Υπηρεσίας. 

Αρθρο 4 

«Μεταβίβαση αιγοπροβάτων». 

1. Απαγορεύεται η με οποιονδήποτε τρόπο μεταβί¬ 
βαση της κυριότητας αιγοπροβάτων, εφόσον αυτά δεν 
συνοδεύονται εκτός των τυχόν άλλων προβλεπομένων 
δικαιολογητικών, από πιστοποιητικό κατοχής, το οποίο 
εκδίδεται εις διπλούν από τη δημοτική ή κοινοτική αρχή 
του τόπου εγκατάστασης της εκμετάλλευσης του κα¬ 
τόχου και ισχύει για δέκα (10) ημέρες από την έκδοσή 
του. 

2. Στο πιστοποιητικό κατοχής αναγράφονται τα στοι¬ 
χεία του μεταβιβάζοντας και του αποκτώντος, ο αριθμός 
των ζώων, το είδος, το γένος αυτών και τα στοιχεία 
ταυτότητας των ενωτίων, τύπου -1- και -2- ( κωδικός 
αριθμός του Νομού και της εκμετάλλευσης) και η χώρα 
(λογότυπο) προέλευσης για την Ελλάδα (ΕΕ) σύμφωνα 
και με τα άρθρα 5,6 και 10 της προαναφερθείσας Υπουρ¬ 
γικής Απόφασης. Το ένα αντίτυπο του ως άνω πιστοποι¬ 
ητικού υποβάλλεται υποχρεωτικά από τον κάτοχο των 
ζώων στην επιτόπια αστυνομική αρχή της ΕΛΛΗΝΙΚΗΣ 
ΑΣΤΥΝΟΜΙΑΣ και το δεύτερο αντίτυπο, παραδίδεται 
στον κάτοχο των ζώων. Το παραπάνω πιστοποιητικό 
παραδίδεται από το μεταβιβάζοντα στον νέο ιδιοκτήτη 
των ζώων, ο οποίος υποχρεούται να προσέλθει εντός 
δέκα (10) ημερών στον Δήμο ή στην Κοινότητα που έχει 
υποβάλλει ή πρέπει να υποβάλλει την κτηνοτροφική 
δήλωση ως νέος κτηνοτρόφος και στην αστυνομική 
αρχή του τόπου εγκατάστασης της εκμετάλλευσής 
του, όπου γίνεται επ’ αυτού σχετική θεώρηση για τη 
μεταβίβαση, ενεργούνται οι σχετικές αυξομειώσεις στην 
κτηνοτροφική του δήλωση ή υποβάλλεται στον Δήμο ή 
Κοινότητα νέα δήλωση σύμφωνα με τις διατάξεις του 
άρθρου -2- της παρούσας. Σε περίπτωση σφαγής ή με 
οποιονδήποτε άλλο τρόπο μεταβίβασης της κυριότητας 
των ζώων, εκδίδεται νέο πιστοποιητικό από τον αρμό¬ 
διο Δήμο ή Κοινότητα σύμφωνα με τις διατάξεις της 
παραγράφου 1 του παρόντος άρθρου. 

3. Σε περίπτωση επαναμεταβίβασης των ζώων, συ- 
ντάσσεται, επί του πιστοποιητικού κατοχής σχετική 
πράξη μεταβίβασης και θεωρείται από την Δημοτική 
ή Κοινοτική Αρχή το γνήσιο της υπογραφής των συμ- 
βαλλομένων. Το παραπάνω πιστοποιητικό στη συνέχεια 
παραδίδεται στο νέο ιδιοκτήτη, ο οποίος υποχρεούται 
να ενεργήσει σύμφωνα με το τελευταίο εδάφιο της 
προηγούμενης παραγράφου σε συνδυασμό με την πα¬ 
ράγραφο -1- του παρόντος άρθρου. 

4. Ζώα, τα οποία προέρχονται από περιοχές εκτός 
Κρήτης και δεν προορίζονται για σφαγή δηλώνονται 
αυτοπροσώπως και υποχρεωτικά από τον ιδιοκτήτη 
τους στην Δημοτική ή Κοινοτική αρχή του τόπου της 
εκμετάλλευσής του εντός πέντε (5) ημερών από την 
απόκτηση της κυριότητας αυτών με δήλωση του ν. 
1599/1986 και συμπληρωματική κτηνοτροφική δήλωση 
στην οποία προσαρτώνται και τα προβλεπόμενα από 
την ισχύουσα για την υγιεινή τον ζώων, φορολογίας και 
συναφή νομοθεσία, σχετικά παραστατικά έγγραφα και 
αυτά που προβλέπονται από το άρθρο 2 παράγραφος 1 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6831 


της παρούσας. Στη συνέχεια ακολουθείται η διαδικασία 
της παραγράφου 2 του ιδίου άρθρου. 

Άρθρο 5 
«Σφαγή ζώων». 

1. Απαγορεύεται η σφαγή αιγοπροβάτων και χοίρων, 
εφόσον αυτά δε συνοδεύονται από πιστοποιητικό κατο¬ 
χής, το οποίο εκδίδεται εις διπλούν μετά από λεπτομερή 
έλεγχο της κτηνοτροφικής δήλωσης, από τη Δημοτική 
ή Κοινοτική αρχή του τόπου εκμετάλλευσης των ζώων. 
Το πιστοποιητικό αυτό ισχύει για δέκα (10) ημέρες από 
την έκδοσή του. Τα δύο αντίτυπα αυτά παραδίδονται 
από τον κάτοχο ή αγοραστή των ζώων στον αρμόδιο 
υπάλληλο του νομίμως λειτουργούντος σφαγείου. Αυτός 
τα παραδίδει αμέσως μετά τις δικές του ενέργειες στον 
Αστυνομικό Υπηρεσίας του σφαγείου ο οποίος ελέγχει 
την νομιμότητα των ζώων μονογράφει προς τούτο τα 
πιστοποιητικά και στη συνέχεια αποστέλλει το ένα αντί¬ 
τυπο άμεσα μέσω της Υπηρεσίας του στην Αστυνομική 
Αρχή του τόπου εκμετάλλευσης του κατόχου των ζώων 
και το δεύτερο το παραδίδει σ’ αυτόν. 

2. Η σφαγή των ζώων που προέρχονται από μεταβίβα¬ 
ση, κατά τις διατάξεις των παρ. 1 και 2 του άρθρου 4 της 
παρούσας, επιτρέπεται με βάση το πιστοποιητικό κατο¬ 
χής που παρέλαβε ο αποκτών από το μεταβιβάζοντα, 
υπό τις προϋποθέσεις της προηγούμενης παραγράφου 
(διάρκεια ισχύος αυτού). 

3. Η σφαγή των ζώων που προέρχονται από περιοχές 
εκτός Κρήτης επιτρέπεται εφόσον αυτά συνοδεύονται 
με τα προβλεπόμενα από την ισχύουσα προς τούτο Νο¬ 
μοθεσία, παραστατικά έγγραφα. Στην περίπτωση αυτή 
τα σφάγια σφραγίζονται με τη σφραγίδα της Κτηνια¬ 
τρικής Υπηρεσίας και τη σφραγίδα με τον τίτλο της 
αστυνομικής αρχής του τόπου σφαγής. Επιπλέον, στα 
παραστατικά έγγραφα τίθεται η προβλεπόμενη από την 
επόμενη παράγραφο του άρθρου αυτού σφραγίδα. 

4. Σε κάθε περίπτωση σφαγής, τα παραπάνω πιστοποι¬ 
ητικά παραδίδονται στον κάτοχό τους, σύμφωνα με τις 
διατάξεις της παραγράφου 1 αφού προηγουμένως γίνει 
σχετικός έλεγχος από τους αρμόδιους αστυνομικούς και 
θεωρηθεί η εμπρόσθια πλευρά αυτών με σφραγίδα της 
αστυνομικής αρχής (ερυθρά μελάνη), η οποία πιστοποιεί 
τη σφαγή και επιτρέπει τη νόμιμη μεταφορά. 

5. Η σφαγή των ζώων γίνεται μόνο στα νομίμως λει- 
τουργούντα δημοτικά ή κοινοτικά σφαγεία. 

6. Τα σφάγια, εκτός των αναφερομένων στην παρ. 
-3- του παρόντος άρθρου, σφραγίζονται με τη σφραγί¬ 
δα της Κτηνιατρικής Υπηρεσίας. Επιπρόσθετα, τίθεται 
σφραγίδα με τον τίτλο της αστυνομικής αρχής του 
τόπου σφαγής. 

7. Όλα τα δέρματα των σφαγέντων ζώων σφραγί¬ 
ζονται με τη σφραγίδα της αστυνομικής αρχής του 
τόπου σφαγής. 

Αρθρο 6 

«Κατοχή και διακίνηση σφαγίων και δερμάτων. Υπο¬ 
χρεώσεις ιδιοκτητών εστιατορίων και συναφών 
καταστημάτων». 

1. Απαγορεύεται η κατοχή, η αγορά, η πώληση και 
η μεταφορά σφαγίων και δερμάτων που δε φέρουν 
τις προβλεπόμενες σφραγίδες και δε συνοδεύονται με 
πιστοποιητικό κατοχής ζώων, στο οποίο υπάρχει και 
η σχετική θεώρηση του αστυνομικού ελέγχου στους 
χώρους σφαγής (άρθρο 5 παρ. 4), εξαιρουμένων των 


σφαγίων και δερμάτων ζώων που προέρχονται από πε¬ 
ριοχές εκτός Κρήτης, εφόσον αυτά συνοδεύονται από 
τα προβλεπόμενα, από την ισχύουσα Νομοθεσία, παρα¬ 
στατικά έγγραφα, τα οποία φέρουν τις προβλεπόμενες 
σφραγίδες. 

2. Οι κάτοχοι επαγγελματικών ψυγείων και ψυκτικών 
θαλάμων υποχρεούνται να δηλώσουν στην αστυνομική 
αρχή του τόπου του επαγγέλματος τους, με υπεύθυνη 
δήλωση του ν. 1599/1986, τη χωρητικότητα και τη διεύ¬ 
θυνση εγκατάστασης των ψυκτικών τους χώρων. Υπο¬ 
χρέωση δήλωσης για τη χωρητικότητα των ψυκτικών 
τους χώρων έχουν και οι κάτοχοι αυτοκινήτων ψυγείων. 
Οι ανωτέρω απαγορεύεται να δέχονται σφάγια, που δε 
φέρουν τις προβλεπόμενες σφραγίδες και δε συνοδεύ¬ 
ονται από το προβλεπόμενο πιστοποιητικό κατοχής 
(άρθρο 5 παρ. 1 και 4) ή τα παραστατικά έγγραφα της 
παρ. 3 του προηγούμενου άρθρου. 

3. Οι ιδιοκτήτες βυρσοδεψείων και αποθηκών δερμά¬ 
των υποχρεούνται να δηλώνουν στην Αστυνομική Αρχή 
του τόπου της επιχείρησής τους την ακριβή διεύθυνση 
των εγκαταστάσεών τους, με δήλωση του ν.1599/1986. 

Οι παραπάνω απαγορεύεται να δέχονται δέρματα που 
δε φέρουν τις προβλεπόμενες σφραγίδες της Αστυνο¬ 
μικής Αρχής. 

4. Οι δερματέμποροι, βυρσοδέψες και ιδιοκτήτες απο¬ 
θηκών δερμάτων υποχρεούνται να τηρούν βιβλία στα 
οποία καταχωρούνται, κατ’ αύξοντα αριθμό, ο αριθμός, 
το είδος και ο κωδικός των αγοραζομένων δερμάτων, η 
ημερομηνία αγοράς, το ονοματεπώνυμο και η διεύθυνση 
κατοικίας του πωλητή. Τα ανωτέρω βιβλία υπόκεινται 
στον έλεγχο της αρμόδιας Αστυνομικής Αρχής. 

5. Ιδιοκτήτες ή διευθυντές εστιατορίων και συναφών 
καταστημάτων, στα οποία έχει προγραμματιστεί συ¬ 
νεστίαση, λόγω γάμου ή βάπτισης, ή άλλη κοινωνική 
εκδήλωση υποχρεούνται όπως δύο (2) ημέρες πριν την 
πραγματοποίηση αυτών, ανακοινώνουν εγγράφως στην 
επιτόπια αστυνομική αρχή, τον αριθμό και το είδος των 
ζώων (αιγοπροβάτων και χοίρων) που πρόκειται να κα¬ 
ταναλωθούν, τον τρόπο προμήθειας αυτών (προμηθευ¬ 
τή, παραστατικά στοιχεία) καθώς και τα στοιχεία των 
διοργανωτών της συνεστίασης ή άλλης εκδήλωσης. Σε 
κάθε περίπτωση απαγορεύεται να παραλαμβάνουν με 
οιονδήποτε τρόπο σφάγια, τεμαχισμένα, εκτός αυτών 
που τυχόν προβλέπεται ο τεμαχισμός τους από τις 
ισχύουσες κάθε φορά διατάξεις «Περί σφαγίων και με¬ 
ταφοράς αυτών» ή άλλες συναφείς και ειδικότερα των 
σφαγίων που προέρχονται απ’ ευθείας από παραγω¬ 
γούς - ιδιοκτήτες (κτηνοτρόφους - αγρότες ή άλλους 
ιδιώτες ή φορείς) και μεταφέρονται για κατανάλωση σε 
κοινωνικές εκδηλώσεις και συνεστιάσεις οποιοσδήποτε 
μορφής. 

Αρθρο 7 

«Υποχρεώσεις οδηγών αυτοκινήτων». 

Οι οδηγοί αυτοκινήτων απαγορεύεται να παραλαμβά¬ 
νουν και να μεταφέρουν ζώα, τα οποία δε συνοδεύονται 
με πιστοποιητικό κατοχής. Επίσης, απαγορεύεται να 
μεταφέρουν σφάγια ή δέρματα ζώων, τα οποία δεν 
φέρουν τις προβλεπόμενες σφραγίδες, τα δε σφάγια 
δεν συνοδεύονται από το πιστοποιητικό κατοχής ή τα 
παραστατικά έγγραφα που προβλέπονται, κατά περί¬ 
πτωση, στο άρθρο 5 της παρούσας. 

Άρθρο 8 

«Μετακίνηση ζώων». 

1. Οι κτηνοτρόφοι και κάθε ιδιοκτήτης αιγοπροβάτων 
που μετακινούν αυτά από τους θερινούς τόπους βοσκής 
στους χειμερινούς και αντιστρόφως, οφείλουν έγκαιρα 
πριν την αναχώρησή τους, να δηλώσουν στην αρμόδια 
Αστυνομική Αρχή τον τόπο και τον χρόνο μεταφοράς 
των ποιμνίων τους, υποβάλλοντας τα ακόλουθα δικαιο- 
λογητικά μαζί με την σχετική αίτηση προκειμένου χορη¬ 
γηθεί σ’ αυτούς άδεια μεταφοράς και εγκατάστασης : 

α) Επικυρωμένα φωτοαντίγραφα, σύμφωνα με τις δι¬ 
ατάξεις του άρθρου 11 του ν. 2690/1999 (ΦΕΚ Α'-45) 
«Κύρωση Κώδικα Διοικητικής Διαδικασίας κι άλλες δι¬ 
ατάξεις», του νόμιμου τίτλου ιδιοκτησίας της αναλο- 
γούσας για την βοσκή των ζώων, έκτασης όπου θα 
μεταφερθούν αυτά εφ’ όσον ανήκει στον κάτοχο των 
ζώων ή του μισθωτηρίου συμφωνητικού, της έκτασης 
αυτής στα οποία θα φαίνεται με ακρίβεια ο ανωτέρω 
τόπος μαζί με την τυχόν υπάρχουσα άδεια ίδρυσης και 
λειτουργίας ποιμνιοστασίου στο όνομα του κατόχου 
των ζώων. 

β) Αδεια βοσκής των ζώων σε γεωργική ζώνη ή βε¬ 
βαίωση ότι η τοποθεσία μεταφοράς και εγκατάστασης 
ευρίσκεται σε κτηνοτροφική ζώνη, από τον Δήμο ή την 
Κοινότητα στην κτηματική περιφέρεια των οποίων θα 
μεταφερθούν τα ζώα σύμφωνα με τις διατάξεις του 
άρθρου - 67 - του ν. 3030/1954 «Περί Αγροτικής Ασφά¬ 
λειας». 

γ) Άδεια μετακίνησης των ζώων σύμφωνα με τις δι¬ 
ατάξεις της υπ’ αριθμ. 263493/27.7.2004 Κοινής Υπουρ¬ 
γικής Απόφασης ( άρθρο 10) και 

δ) Αδεια του Δήμου ή της Κοινότητας ή άλλου αρμό¬ 
διου φορέα του Δημοσίου για την βόσκηση των ζώων 
σε Δημοτικές - Κοινοτικές ή Δημόσιες εκτάσεις. 

Η Αστυνομική Αρχή, στην περίπτωση αυτή ελέγχει 
τα δικαιολογητικά και χορηγεί άδεια μεταφοράς, στην 
οποία αναγράφονται τα πλήρη στοιχεία ταυτότητας του 
κατόχου των ζώων, ο αριθμός αυτών , οι κωδικοί αριθ¬ 
μοί, ο τόπος αναχώρησης, ο ακριβής τόπος μετάβασης 
και βοσκής - εγκατάστασης, η ιδιοκτησία της έκτασης 
βοσκής, (ιδιωτική - δημόσια) τα πλήρη στοιχεία ταυτότη¬ 
τας του κυρίου ή νόμιμου εξουσιαστή - διαχειριστή που 
μισθώνει αυτήν, η ύπαρξη γεωργικής ή κτηνοτροφικής 
ζώνης, το Δημοτικό Διαμέρισμα και ο Δήμος ή η Κοινό¬ 
τητα που πρόκειται να μεταφερθούν τα ζώα σύμφωνα 
με τα παραπάνω δικαιολογητικά, τα ακριβή στοιχεία 
των αυτοκινήτων (αριθμός κυκλοφορίας, είδος -μάρκα) 
που τυχόν θα χρησιμοποιηθούν για την μεταφορά, τα 
ακριβή στοιχεία των οδηγών των αυτοκινήτων αυτών 
και των ποιμένων των ζώων και η ημερομηνία μεταφο¬ 
ράς των ζώων. 

2. Οι ανωτέρω, μέσα σε 24 ώρες από την άφιξή τους 
στο νέο τόπο, υποχρεούνται να υποβάλουν αντίγραφο 
της κτηνοτροφικής τους δήλωσης στην επιτόπια Αστυ¬ 
νομική και Δημοτική ή Κοινοτική αρχή, μαζί με υπεύθυνη 
δήλωση του ν. 1599/1986 στην οποία αναφέρεται ο ακρι¬ 
βής τόπος βοσκής σύμφωνα με τα προβλεπόμενα στην 
προηγούμενη παράγραφο της παρούσας, εάν αυτός 
είναι περιφραγμένος καθώς και τα στοιχεία ταυτότη¬ 
τας των τυχόν απασχολουμένων απ’ αυτούς ποιμένων 
ή των τυχόν και καθ’ οιονδήποτε τρόπο συνεταίρων, 
στην εκμετάλλευση ή στον τόπο βοσκής. 

3. Η Αστυνομική Αρχή επιπέδου Τμήματος ή Υποδιεύ¬ 


θυνσης που εξέδωσε την προαναφερθείσα άδεια με¬ 
ταφοράς, αποστέλλει άμεσα με τηλεομοιοτυπία (Ραχ) 
αντίγραφα αυτής στον Δήμο ή Κοινότητα και την αντί¬ 
στοιχη Αστυνομική Αρχή του τόπου, μεταφοράς και 
βοσκής των ζώων, την οποία κοινοποιεί και στον Δήμο 
που έχει κατατεθεί η αρχική κτηνοτροφική δήλωση και 
ευρίσκεται η εγκατάσταση των ζώων, στην Νομαρχιακή 
Αυτοδιοίκηση (Δ/νσεις Κτηνιατρικής και Γεωργίας) στην 
προϊσταμένη Αστυνομική Διεύθυνση και σε περίπτωση 
μεταφοράς ζώων από Νομό σε Νομό και στην Γενική 
Αστυνομική Διεύθυνση Περιφέρειας Κρήτης. 

4. Η κατά τα ανωτέρω μετακίνηση επιτρέπεται να 
πραγματοποιείται μόνο κατά την διάρκεια της ημέ¬ 
ρας. 

5. Σε περίπτωση που καταληφθούν κάτοχοι ή ποιμένες 
ζώων να μεταφέρουν αυτά χωρίς άδεια μεταφοράς ή να 
τα έχουν μεταφέρει σε τόπο χωρίς την παραπάνω άδεια 
ακινητοποιούνται από το προσωπικό της ΕΛΛΗΝΙΚΗΣ 
ΑΣΤΥΝΟΜΙΑΣ συλλαμβάνονται και καταμηνύονται σύμ¬ 
φωνα με τις προβλέψεις του άρθρου 12 παράγραφος 2 
της παρούσας, τα δε ζώα επιστρέφουν αμέσως με μέρι¬ 
μνα των κατόχων τους σε τόπο νόμιμης εγκατάστασης 
και βοσκής που θα δηλώσουν αυτοί στους βεβαιούντες, 
την παράβαση, Αστυνομικούς. 

Αρθρο 9 

«Αυξομείωση των ζώων». 

1. Εκτός από τις περιπτώσεις μεταβίβασης, σφαγής 
και γέννησης ζώων, που ρυθμίζονται από τις διατάξεις 
των προηγούμενων άρθρων της παρούσας, οι κτηνο- 
τρόφοι και κάθε ιδιοκτήτης ζώων υποχρεούνται μέσα 
σε 48 ώρες, να αναφέρουν στην Δημοτική ή Κοινοτική 
Αρχή του τόπου της εκμετάλλευσής τους, με υπεύθυνη 
δήλωση του ν. 1599/1986, κάθε αυξομείωση των ποιμνί¬ 
ων τους σύμφωνα και με την προαναφερθείσα κοινή 
Υπουργική απόφαση. Η Δημοτική Αρχή στην περίπτωση 
αυτή ενεργεί σύμφωνα με την παρ. 3 του άρθρου 2 της 
παρούσας. 

2. Επίσης, τα ανωτέρω πρόσωπα υποχρεούνται σε 
περίπτωση ανάμιξης των ζώων τους με ξένα ζώα, να 
ειδοποιούν προς τούτο εγγράφως με υπεύθυνη δήλωσή 
τους, μέσα σε 48 ώρες, την αρμόδια Υπηρεσία Αγροφυ¬ 
λακής, την Αστυνομική Αρχή και τον ιδιοκτήτη τους, αν 
αυτός είναι γνωστός και να συλλαμβάνουν και φυλάσ¬ 
σουν σε ασφαλές μέρος αυτά μέχρι την παράδοσή τους 
στον νόμιμο ιδιοκτήτη τους ή όπου αλλού υποδειχθεί 
σ’ αυτούς. 

Άρθρο 10 

«Ελεγχος ποιμνίων». 

1. Οι κτηνοτρόφοι και κάθε ιδιοκτήτης ζώων υποχρε- 
ούνται να συγκεντρώνουν τα ζώα τους, να δέχονται 
αστυνομικούς ελέγχους στα ποίμνια ή στις μονάδες 
ζώων που διατηρούν και να συμμορφώνονται με τις 
υποδείξεις των αστυνομικών οργάνων και κάθε άλλης 
αρμόδιας αρχής. 

2. Αν κατά τους ελέγχους αυτούς διαπιστωθεί η ύπαρ¬ 
ξη ζώων χωρίς σήμανση (ενώτια) ή με ενώτια διάφορα 
από εκείνα που αναγράφονται στην κτηνοτροφική και 
την υπεύθυνη δήλωση του ν. 1599/1986 και δεν δικαιο¬ 
λογείται η ύπαρξή τους ή χωρίς πιστοποιητικό κατοχής, 
αυτά κατάσχονται ως ύποπτης προέλευσης και αποδί¬ 
δονται προς φύλαξη σε μεσεγγυητή (αποκλειστικά τρίτο 

άτομο), ικανό και φερέγγυο, μέχρις ότου αποφασίσει το 
αρμόδιο δικαστήριο για την τύχη των ζώων. 

3. Οι κτηνοτρόφοι και οι ιδιοκτήτες ζώων, άνω των δέκα 
(10) κατ’ είδος, που έχουν τα ζώα τους σε ποιμνιοστάσια, 
υπόστεγα ή περιφραγμένους χώρους, τα ακίνητα των 
οποίων ευρίσκονται στην κυριότητά τους, οφείλουν να 
τοποθετούν στην είσοδο αυτών πινακίδα στην οποία θα 
αναγράφονται, τα στοιχεία ταυτότητάς τους. Την αυτήν 
υποχρέωση έχουν και όσοι διατηρούν χοιροστάσια. 

4. Οι κάτοχοι και γενικά οι ιδιοκτήτες ποιμνίων υπο- 
χρεούνται να ποιμένουν είτε οι ίδιοι είτε με ποιμένες τα 
ζώα τους, σε εκτάσεις νομίμως κατεχόμενες, εκμισθού- 
μενες και νεμόμενες από αυτούς και να τα επιτηρούν 
συνεχώς ώστε ν’ αποτρέπεται η κλοπή ή η απομάκρυνσή 
των από τους τόπους βοσκής, σύμφωνα και με τις δι¬ 
ατάξεις των άρθρων 67, 68 παράγραφος 1 εδάφια (α), 
(β), (γ), (δ), παράγραφοι 3 και 4 και των άρθρων 69, 70 
παράγραφος 1, 2 εδάφιο (ε) και παράγραφος 4 του ν.δ. 
3030/1954 (ΦΕΚ Α'-244) όπως ισχύει και των εξ’ αυτών 
προβλεπομένων και εκδοθεισών αγρονομικών διατάξε¬ 
ων και αποφάσεων των αρμόδιων οργάνων, καθώς επί¬ 
σης και των άρθρων 106,109 παράγραφος 1 και 110 του 
ιδίου Ν.Δ. Δεν απαιτείται αυτό αν ο τόπος βοσκής είναι 
περιφραγμένος ή τα ζώα σταυλίζονται σε περιφραγμέ¬ 
νο και νόμιμο ποιμνιοστάσιο σε συνθήκες και στις δύο 
περιπτώσεις, σύμφωνα με τις οποίες διασφαλίζονται 
τα παραπάνω και ως εκ τούτου, δεν είναι αναγκαία η 
παρουσία του ιδιοκτήτη ή κτηνοτρόφου. Στην περίπτω¬ 
ση αυτή οι ανωτέρω οφείλουν να δηλώνουν εγγράφως 
στην επιτόπια Αστυνομική Αρχή την απουσία τους και 
τα ληφθέντα μέτρα αποτροπής κλοπής ή απομάκρυνσης 
των ζώων. Σε αντίθετη περίπτωση έχουν εφαρμογή οι 
ποινικές διατάξεις του εδαφίου (β) του άρθρου 12 της 
παρούσας σε συνδυασμό με αυτές των άρθρων 97,106 
και 109 του ν.δ. 3030/1954 και του κατ’ εξουσιοδότηση, 
αυτού, β.δ. της 19.12.1955/14.1.1956, άρθρο 15 εφ’ όσον τα 
ζώα είναι ανεπιτήρητα και δεκτικά ζωοκλοπής ή γενικά 
από τον τρόπο βόσκησης αυτών προκαλούνται παρα¬ 
βάσεις που προβλέπονται από τα άρθρα 67, 68, 69, 70, 
100, 101 παράγραφοι 1 και 109 της προαναφερθείσας 
Νομοθεσίας (ν.δ. 3030/1994 «Περί Αγροφυλακής»). 

Άρθρο 11 

«Υποχρεώσεις κατόχων μελισσών». 

1. Οι ιδιοκτήτες κυψελών, άνω των δέκα (10), υποχρε- 
ούνται αυτοπροσώπως να δηλώνουν κατά το χρονικό 
διάστημα από 15 Μαίου έως 15 Ιουνίου κάθε έτους, με 
δήλωση του ν. 1599/1986, στην Δημοτική Αρχή του τόπου 
κατοικίας ή εγκατάστασης των μελισσών τους, τον αριθμό 
των μελισσοσμηνών που κατέχουν, με τα χαρακτηριστικά 
γνωρίσματα αυτών (χρώμα και είδος κυψελών),τον τόπο 
και το ιδιοκτησιακό καθεστώς αυτού, όπου μεταφέρο- 
νται κάθε φορά τα μελισσοσμήνη καθώς και τον κωδικό 
αριθμό μελισσοτρόφου και προσκομίζουν φωτοαντίγραφα 
των λοιπών δικαιολογητικών που προβλέπονται από τις 
ισχύουσες για την εκμετάλλευση των μελισσών, διατάξεις. 
Η Δημοτική Αρχή στη συνέχεια ενεργεί σύμφωνα με τα 
οριζόμενα στην παρ.2 του προαναφερθέντος άρθρου. 

2. Οι παραπάνω ιδιοκτήτες κυψελών υποχρεούνται να 
σημαίνουν με πυροσφραγίδα τις κυψέλες τους, με το 
χορηγούμενο σ’ αυτούς κωδικό αριθμό από την Διεύ¬ 
θυνση Γεωργίας της Νομαρχίας του τόπου κατοικίας 
ή διαμονής τους. 

3. Η μεταφορά κυψελών επιτρέπεται, εφόσον αυτές 


έχουν σημανθεί και συνοδεύονται με το μελισσοκομι- 
κό βιβλιάριο του μελισσοτρόφου. Διαφορετικά για την 
μεταφορά απαιτείται άδεια της Αστυνομικής Αρχής, 
σύμφωνα με τις διατάξεις του άρθρου -8-. 

4. Όσοι προτίθενται να προβούν στην πώληση μελισ- 
σοσμηνών (κυψελών) υποχρεούνται να εφοδιάζονται από 
τη δημοτική ή κοινοτική αρχή του τόπου τους με πιστο¬ 
ποιητικό κατοχής, στο οποίο αναγράφονται ο αριθμός 
των κυψελών, το χρώμα, το είδος και ο κωδικός αριθμός, 
καθώς και τα στοιχεία ταυτότητας των αγοραστών. 
Αντίγραφο του ανωτέρω πιστοποιητικού αποστέλλεται 
από τον Δήμο ή την Κοινότητα στην Αστυνομική Αρχή 
του τόπου κατοικίας ή εκμετάλλευσης του νέου κατό¬ 
χου και αντίγραφο αυτού τηρείται στο αρχείο της και 
επισυνάπτεται στη προβλεπόμενη από την παράγραφο 
1 του παρόντος άρθρου υπεύθυνη δήλωση. 

Αρθρο 12 

«Εφαρμογή - Κυρώσεις» 

1) Η εφαρμογή της παρούσας Αστυνομικής Διάταξης ανα¬ 
τίθεται στο προσωπικό της ΕΛΛΗΝΙΚΗΣ ΑΣΤΥΝΟΜΙΑΣ. 

2) Όποιος παραβαίνει τις διατάξεις της παρούσας 
Αστυνομικής Διάταξης τιμωρείται σύμφωνα με τις δια¬ 
τάξεις του άρθρου 10 παρ. 4 του Ν. 1300/1982, εφόσον 
από άλλη διάταξη δεν τιμωρείται βαρύτερα. 

3) Για την αποτελεσματική τήρηση των διατάξεων της 
παρούσας, οι Υπηρεσίες της ΕΛΛΗΝΙΚΗΣ ΑΣΤΥΝΟΜΙΑΣ 
συνεργάζονται στενά με τις συναρμόδιες Υπηρεσίες των 
Δήμων, Νομαρχιών και της Περιφέρειας Κρήτης ανταλ¬ 
λάσσουν στοιχεία και ενημερώνουν αυτές για κάθε σχε¬ 
τικό ζήτημα ή παράβαση των διατάξεων αυτών. 

Άρθρο 13 

«Μεταβατικές διατάξεις». 

1) Η διαδικασία σήμανσης που προβλέπεται από τις δι¬ 
ατάξεις του άρθρου 3 της παρούσας αστυνομικής διάτα¬ 
ξης υπ’ αριθμ. 283493/27.7.2004 και την κοινή Υπουργική 
απόφαση (άρθρα 6 και 7) ολοκληρώνεται σύμφωνα με 
τις προβλέψεις των διατάξεων της παραπάνω απόφαση, 
όπως ισχύει κάθε φορά. 

2) Ο έλεγχος της εφαρμογής των διατάξεων του άρ¬ 
θρου 3 της παρούσης που αφορούν τη σήμανση των 
ζώων (αιγοπροβάτων) με ενώτια αρχίζει από την δη¬ 
μοσίευση της παρούσας στην Εφημερίδα της Κυβερ- 
νήσεως καταργούμενης από την ημερομηνία αυτή, της 
σήμανσης με διάστιξη. 

Άρθρο 14 

«Καταργούμενες διατάξεις» 

Από την έναρξη ισχύος της παρούσας καταργείται η 
υπ’ αριθμ. 1/1995 Αστυνομική Διάταξη της Α.Δ.Ρεθύμνης 
που ρυθμίζει το ίδιο θέμα. 

Άρθρο 15 
«Ισχύς» 

Η παρούσα ισχύει στην περιφέρεια της Αστυνομικής 
Διεύθυνσης Ρεθύμνης από τη δημοσίευσή της στην Εφη¬ 
μερίδα της Κυβερνήσεως. 

Η Αστυνομική Διάταξη αυτή να δημοσιευθεί στην Εφη¬ 
μερίδα της Κυβερνήσεως. 

Εγκρίθηκε από το Νομάρχη Ρεθύμνης. 

Ρέθυμνο, 5 Απριλίου 2006 

Ο Αστυνομικός Διευθυντής 

ΓΕΩΡΓΙΟΣ ΜΠΟΥΤΣΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


1 ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510)47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή θθ: 


Τεύχος 

Περίοδος 

ευπο 

Τεύχος 

Περίοδος 

ΕΘΗΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-Γοιπ από εκείνα που διατίθενται σε ηλεκτρονική μορφή και μέχρι 100 σελίδες σε 5 θοιό προσαυξανόμενη κατά 1 ευΐΌ ανά 50 
σελίδες. 

• Η τιμή πώλησης σε μορφή οά-Γοιπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θογο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (αχ: 210 - 4071010 ίηΐΒΓΠθΙ : Ιι#ρ://»**. 6 ΐ. 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιπίοτηο) 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α’), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ουτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήοιας συνδρομής έτους 2006, κατά 40 ουτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβπιβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα ταυ Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 



02005332804060008 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΓιίΙρ://νννννν.θί. 9 Γ - 6-ητοίΙ: ν/θόπΐ38ΐ6Γ@6ΐ.9Γ 


















